Knockin’ on Heaven’s Door

«Knockin' on Heaven's Door» er en sang skrevet av Bob Dylan i 1973. Den ble skrevet som filmmusikk til westernfilmen Pat Garrett & Billy the Kid og utgitt av Dylan som singel og på albumet Pat Garrett & Billy the Kid. Sangen er covret av en rekke artister.

Sangen nådde tolvteplass i USA. I Norge lå den på tredjeplass i seks uker, og den lå på VG-lista topp 20 i 17 uker. Tredjeplassen er den høyeste plasseringen Dylan har hatt på singellisten i Norge.  I 2004 ble sangen rangert på 190.-plass av musikkindustrien og musikkpressen i musikkmagasinet Rolling Stone på listen over de 500 største sanger gjennom tidene.

Innhold

Sangen skildrer følelser og inntrykk hos en døende assisterende sheriff.

Sangen består av fire akkorder i G-dur: G, D, Am7 og C. Akkordmønsteret er G-D-Am7-Am7 og så G-D-C-C, som så repeteres.

Andre utgivelser 
Mange artister har spilt inn sangen i mange forskjellige stiler. Eric Clapton og Guns N' Roses er blant de mest kjente.

Andre artister som har covret sangen, er bl.a. Bon Jovi, Pink Floyd, U2, Avril Lavigne, Bob Marley, The Animals, Wyclef Jean, Grateful Dead, Lynyrd Skynyrd, Aerosmith, The Sisters of Mercy, Bryan Ferry, Meir Ariel, The Alarm, Dan Kleederman, Television, Mark Knopfler, Bruce Springsteen, The Tramp on Winchester High Street, Heaven, Lost Dogs, Mungo Jerry, Luciano, Randy Crawford, Babyface, Beau Jocque, Chaozz, Roger McGuinn, Cold Chisel, Zé Ramalho, Sandy Denny, Antony and the Johnsons, Warren Zevon (utgitt bare to uker før han døde), Roger Waters, Herman Brood og Nina Hagen, Nazareth, Angela Aki, Tomoya Nagase og United Rhythms of Brazil.

Eksterne lenker 
 Liste over coverversjoner
 Teksten

Bob Dylan-sanger
Sanger skrevet av Bob Dylan
Sanger fra 1973
Singler fra 1973
Guns N' Roses-sanger
Grateful Dead-sanger
Eric Clapton-sanger
Singler fra 1992